VENDIM
Nr. 1060, datë  23.12.2015 

PËR MIRATIMIN E RREGULLIT TEKNIK “PËR MAKINERITË”[footnoteRef:1] DHE PЁRCAKTIMIN E LISTЁS SË STANDARDEVE TË HARMONIZUARA [1:  Direktiva 2009/127/EC, 21 tetor2009, “Për makineritë”, që amendon  direktivën 2006/42/EC, numri celex 32009L0127,  Fletorja Zyrtare e Bashkimit Evropian, seria L, nr.310, datë 25.1.2009, faqe 29–33.] 


Në mbështetje të nenit 100 të Kushtetutës dhe të neneve 3, pika 17, 5, pika 2, 6 e 42, të ligjit nr.10489, datë 15.12.2011, “Për tregtimin dhe mbikëqyrjen e tregut të produkteve joushqimore”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes dhe të ministrit të Energjisë dhe Industrisë, Këshilli i Ministrave
                                                           
VENDOSI:

1. Miratimin e rregullit teknik “Për makineritë”, sipas tekstit që i bashkëlidhet këtij vendimi dhe është pjesë përbërëse e tij.
[bookmark: _GoBack]2. Përcaktimin e listës së standardeve të harmonizuara shqiptare, me karakter referues për prezumimin e konformitetit të makinerive referuar në pikën 1, sipas listës që i bashkëlidhet këtij vendimi dhe është pjesë përbërëse e tij
3. Standardet e harmonizuara shqiptare, numrat dhe titujt e të cilave janë përfshirë në listën e përmendur në pikën 2, të këtij vendimi, shërbejnë si dokumente reference për prezumimin e konformitetit të makinerive referuar në pikën 1, me kërkesat thelbësore të sigurisë, të përcaktuara në rregullin teknik të këtij vendimi.
4. Ngarkohen Ministria e Zhvillimit Ekono-mik, Turizmit, Tregtisë dhe Sipërmarrjes dhe Ministria e Energjisë dhe Industrisë për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet e zbatimit të tij nga data 1.1.2016. 

